Ribe Stifts Adresseaviser, 1833-11-12
Udenlandske Efterretninger. Den pyrenæiske Halvøe. Med Spanien er det endnu, som det længe har været: naar man har gjennemlæst den hele Masse af Efterretninger, som haves derfra, kommer man endnu stedse til det Resultat, at man egentlig slet Jntet veed med Vished. Noget af det Vigtigste, som denne Gang haves, er, at de royelistiske Frivillige i Madrid Natten imellem den 22de og 25de forrige Maaned vakte Uroligheder, under hvilke man idelig hørte Raabet: "Leve D. Carlos! at disse Uroligheder vel bleve dæmpede ved Soldaternes Hjælp; men at man om Morgenen d. 23de fandt talrige Proclamationer opslagne, som opfordrede Hovedstadens Beboere til at jevne Veien for D. Carlos, der var ankommen til Estramadura og i Jilmarscherrykkede frem, for at bestige den af Dronningen usurperede Trone; at det den følgende Dag blev i Ministerraadet besluttet at afvæbne de royalistiske Frivillige, og at denne Afvæbning iværksattes d. 27de uden synderlig Modstand. Dette berettede de franske ministerielle Blade d. 2den Novbr. som et paalideligt Factum; men allerede Dagen efter omtalede den samme Sag paa en anden Maade og som noget Uvist. "Det hedder", siger nemlig Moniteuren, "at i et Decret af 22de Octbr. er de Frivilliges Afvæbning befalet, og at en almindelig Amnesti er forkyndt for politiske Forseelser. Denne Uovereensstemmelse i de samme Blades Efterretninger giver da allehaande Rygter frit Spillerum. Det, som iblandt dem alle fandt meest Tiltro i Paris, var, at hiint Decret havde fremkaldt en Opstand, hvis Hensigt var at myrde Dronningen, Hr. Zea og alle dem, som fremmede Tingenes nærværende Orden; at Regjeringen derved havde seet sig tvungen til at bruge de eftertrykkeligste Midler; at en 5 Timers Kamp var holdt i Madrids Gader, og at Blodet var rundet i Strømme; at Regjerlag, under disse Omstændigheder havde maattet søge Tilflugt hos de Constitutionelle, som igjen havde benyttet sig af dens Forlegenhed til at forlange det nærværende Ministeriums Afskedigelse. Ogsaa i andre Relationer sige de ministerielle Blade sig selv imod. Saaledes har det i disse bestandig hedt, at Catalonien var fuldkommen rolig, og nu fortælle de med Eet, at Jnsurrectionen der er undertrykt, og at Generalcapitain Llunder er reist hen for at lede Undersøgelserne imod Oprørerne. Under saadanne Omstændigheder er det vel bedst at forbigaae med Taushed den hele øvrige Mængde af ligesaa usikkre og forvirrende Efterretninger, og tøve saalænge, indtil noget Paalideligt kan meddeles. Kun endnu ville vi anføre, hvad der mældes fra London, under 5te Novbr., at der til det derværende spanske Gesandtskab er kommen den Efterretning, at GeneralSarsfield, uden at finde synderlig Modstand, var rykket ind i Miranda. Coureren paastaaer, som afgjort, at D. Carlos endnu den 20de var i Portugal, men at der om hans videre Foretagender er Jntet bekjendt. Hvad de udenrigske Forhold angaaer, da findes i Breve fra Berlin den Yttring, at der fra de tre allierede Magters Side næppe vil blive lagt den unge Dronning nogen Hindring i Veien. Derimod hedder det i en Skrivelse fra Neapel, at man der frygtede for, at Kongen, hiin høitidelige Protest imod Jsabelles Tronbestigelse tro, næppe vilde lade det blive ved Ord allene, hvor tvungent det end vilde falde ham at tillukke sit Øre for Blodets Røst og opoffre sit kjærlige Sindelag, mod den kongelige Enke for en i Aarhundreder anerkjendt politisk Nødvendigheds Bud. - Fra Portugal haves slet intet Nyt af Betydenhed; i London seer man med spendt Forventning de næste Efterretninger imøde.